बानदुंग
बानदुंग जावा द्वीप पर राष्ट्रीय राजधानी जकार्ता से 140 किलोमीटर (87 मील) दक्षिणपूर्व में समुद्रतल से 768 मीटर (2,520 फ़ुट) की ऊँचाई पर बसा हुआ है। अपनी ऊँचाई के कारण यहाँ का तापमान सालभर अन्य इण्डोनेशियाई शहरों से ठंडा रहता है। यह एक नदी द्रोणी में ज्वालामुखीय पहाड़ियों से घिरा हुआ है। सन् 2018 के एशियाई खेलों के मेज़बान नगरों में बानदुंग भी एक है।
हालमाहेरा
हालमाहेरा (Halmahera) इण्डोनेशिया के मालुकू द्वीपसमूह का सबसे बड़ा द्वीप है। यह पहले जिलोलो (Jilolo) और गिलोलो (Gilolo) कहलाता था। प्रशासनिक रूप से यह इण्डोनेशिया के उत्तर मालुकू प्रान्त में स्थित है और उस प्रान्त की राजधानी, सोफ़ीफ़ी, इसी द्वीप के पश्चिमी तट पर बसी हुई है। द्वीप के आधे लोग ईसाई हैं और आधे मुस्लिम।